paragraph_text: Primarni glaukom uskog kuta ili primarni glaukom zatvorenog kuta je glaukom uzrokovan kontaktom između irisa oka i trabekularne mreže (reticuluma trabeculare), što obstruira istjecanje sobne vodice iz oka. Ovaj kontakt između irisa oka i trabekuluma može izazvati postupno oštećenje funkcije trabekuluma koji više ne može držati korak s proizvodnjom sobne vodice i tlak u oku počinje rasti. U više od polovice svih slučajeva, produljeni kontakt između irisa oka i trabekuluma uzrokuje formiranje synechiae (efektivno "ožiljaka"). Oni uzrokuju trajne opstrukcije protoku vodice. U nekim slučajevima, pritisak u oku može tako naglo nastati da uzrokujući bol i crvenilo (simptomatski ili takozvani "akutnim" glaukom zatvorenog kuta). U ovakvoj situaciji vid može postati zamagljen te bolesnici mogu vidjeti i svjetlosne krugove (haloe). Popratni simptomi uključuju glavobolju i povraćanje.